钦定古今图书集成/明伦汇编/氏族典/第059卷 > 徐文溥
## 钦定古今图书集成/明伦汇编/氏族典/第059卷 > 徐文溥

按《明外史徐文溥传》：“文溥，字可大，开化人。正德六年
进士。授南京礼科给事中。初，帝听中官崔瑶、史宣、刘
琅、于喜诬奏，先后逮知府翟唐，部曹王銮、王瑞之，御
史施儒、张经等。既又入中官王堂谮，下佥事韩邦奇
狱。文溥言朝廷刑威，乃在奄侍，乞治瑶等诬罔罪。帝
不听，遂引疾去。世宗即位，廷臣交荐，起河南参议。未”
几，以念母乞归。抚按请移近地便养，乃改福建。寻迁
广东副使。上言十事，多涉权要，恐贻母忧。复引疾归，
行至玉山卒。